Украинска бегалска криза (2022-денес)

**Украинска бегалска криза** — тековна бегалска криза која започнала во Европа кон крајот на февруари 2022 година по руската инвазија на Украина. Над 6 милиони бегалци кои побегнале од Украина се регистрирани низ Европа, додека околу 8 милиони други биле раселени во земјата до крајот на мај 2022 година. Приближно една четвртина од вкупното население на земјата ги напуштило своите домови во Украина до 20 март. 90% од украинските бегалци се жени и деца, додека на повеќето украински мажи на возраст помеѓу 18 и 60 години им е забрането да ја напуштат земјата. До 24 март, повеќе од половина од сите деца во Украина ги напуштиле своите домови, од кои четвртина ја напуштиле земјата. Инвазијата ја предизвикала најголемата бегалска криза во Европа од Втората светска војна и нејзините последици, е прва од ваков вид во Европа по војните во Југославија во 1990-тите, како и четвртата најголема бегалска криза во историјата, и е најголемата бегалска криза во 21 век, со највисока стапка на бегство на бегалци на глобално ниво.

Огромното мнозинство бегалци првично влегле во соседните земји западно од Украина (Полска, Словачка, Унгарија, Романија и Молдавија). Околу 3 милиони луѓе потоа се преселиле на запад во останатите европски земји. Од 18 јули 2023 година, според податоците на УНХЦР, земјите во кои најголем број Украинци поднеле барање за азил или друга привремена заштита, се Полска (1,6 милиони), Германија (1 милион) и Чешка (0,54 милиони). Според податоци од септември 2022 година, Хјуман рајтс воч документирал дека украинските цивили биле насилно префрлени во Русија. Канцеларијата за човекови права на ОН изјавила дека „*Има веродостојни наводи за присилно пренесување на деца без придружба на руската окупирана територија или во самата Руска Федерација*“. Стејт департментот на Соединетите Американски Држави проценил дека најмалку 900.000 украински граѓани биле насилно преместени во Русија. Повеќе од 4,5 милиони Украинци се вратиле во Украина од почетокот на инвазијата.

Земјите на Европската Унија (ЕУ) кои граничат со Украина дозволиле влез на сите украински бегалци, а ЕУ се повикала на Директивата за привремена заштита која им дава право на Украинците да останат, работат и студираат во која било земја членка на Европската Унија за почетен период од една година. Некои неевропски граѓани и Роми пријавиле етничка дискриминација на границата.

## Бегалци пред инвазијата во 2022 година
Пред инвазијата, анексијата на Крим од страна на Руската Федерација и војната во Донбас, кои и двете претставуваат дел од Руско-украинската војна, веќе резултирале со над два милиони бегалци и внатрешно раселени лица од 2014 година  Некои медиуми ги нарекуваат заборавените бегалци во Европа, поради нивниот ладен прием во Европската Унија, релативно ниската стапка на успех на барањата за азил и запоставувањето на медиумите.

Повеќе од еден милион од бегалците пред 2022 година, главно од Донбас, заминале во Русија помеѓу 2014 и 2016 година, додека бројот на раселени лица во Украина пораснал на 1,6 милиони луѓе до почетокот на март 2016 година 

## Патување

### Транспорт
десно|мини|200x200пкс| Автомобили кои се движат кон запад на 25 февруари 2022 година.
За многу бегалци кои се упатиле кон запад, возовите одиграле витална улога во патувањето во Украина и во соседните земји. Александар Камишин, извршниот директор на Украинските железници, која управува со поголемиот дел од железничките услуги во Украина, проценил дека во рок од три недели од почетокот на инвазијата, мрежата превезла 2,5 милиони патници. Тој, исто така, изјавил дека на својот врв, мрежата превезувала 190.000 луѓе дневно.

За да се осигури дека возовите можат да патуваат што е можно побезбедно, мрежата морала постојано да се прилагодува на ситуациите на теренот, како на пример доколку шините биле оштетени од бомби или доколку тие повеќе не биле под контрола на Украина. Возовите морале да се движат побавно затоа што често биле преоптоварени за да соберат што е можно повеќе луѓе, како и да го минимизираат ризикот од удар на оштетените пруги. Во текот на ноќта, возовите ги исклучувале светлата за да ја намалат можноста да бидат цел на напад.

Железничките претпријатија во неколку европски земји, меѓу кои Австрија, Белгија, Чешка, Данска, Финска, Франција, Германија, Унгарија, Литванија, Холандија, Полска, Романија, Словачка и Швајцарија, им дозволиле на украинските бегалци бесплатно да патуваат со воз.

Други бегалци патувале со моторни возила или пеш. На некои гранични премини се формирал сообраќаен метеж од неколку километри. Авиосообраќајот не бил достапен во Украина бидејќи земјата го затворила својот воздушен простор за цивилни летови на денот на инвазијата.

### Места и граничните премини
Градот Лавов во западниот дел на Украина станал клучно место за бегалците. Секој ден во градот пристигнувале до 100.000 бегалци, кој пред инвазијата имал население од 700.000. Од Лавов, возовите превезувале бегалци до граничните премини како Медика, Полска и Ужхород, блиску до границата со Словачка и Унгарија. Од Медика, повеќето бегалци продолжувале кон Пшемишл, Полска, и понатаму кон остатокот од Европа.

Други големи гранични премини биле Сирет, Романија; Окница и Паланка, Молдавија; Берегсуранија, Унгарија  и Вишне Немецке, Словачка.

## Број на бегалци
** Забелешка: Бројките за Русија вклучуваат Украинци регистрирани за сите форми на престој во 2022 година, како и 64.500 доделени со статус на бегалци или привремен азил.* *Бројките за други земји се бегалци регистрирани за заштита во секоја земја или, доколку оваа бројка не е достапна, бегалци регистрирани како живеат во таа земја.*

Бројот на бегалци би можело бргу да се промени и често бројките се само проценки. Движењата од земја до земја не се нужно официјално регистрирани. На Украинците им е дозволено да патуваат во некои земји во Европа без виза и може да им биде дозволено да останат во земјата подолг период, без посебна дозвола. На друго место, тие треба да поднесат барање за азил. Поради шенгенските аранжмани, откако влегуваат во која било земја од Шенген, бегалците можат да патуваат во други земји од Шенген без никакви визи или гранични проверки.

Канцеларијата на Обединетите нации за координација на хуманитарни прашања на 27 февруари 2022 година проценила дека за два месеци во Украина требало да има 7,5 милиони внатрешно раселени лица, 12 милиони луѓе требало да имаат потреба од здравствена заштита, а бројот на луѓе кои бегаат од војната може да достигне 4 милиони. Високиот комесаријат за бегалци на Обединетите нации (УНХЦР) изјавил дека ситуацијата е најбрзо растечката бегалска криза во Европа од Втората светска војна. До почетокот на ноември, според УНХЦР, бројот на украински бегалци регистрирани низ Европа изнесувал околу 7,8 милиони. Земјите кои примаат најголем број бегалци биле Русија (2,9 милиони),  Полска (1,5 милиони), Германија (1 милион) и Чешка (0,4 милиони).

Шефот за комуникации на Високата комисија на ОН за човекови права ја нарекол брзината на егзодусот на бегалците од Украина „*феноменална*“.

Иследувањето на агенцијата на ОН , Меѓународната организација за миграција, објавена на 21 март 2022 година, покажала дека 13,5% од раселените луѓе исто така биле раселени во 2014-2015 година. Иследувањето покажало дека 60% од бегалските домаќинства патувале со деца, а од речиси 10 милиони луѓе раселени во и надвор од Украина на тој датум, 186.000 биле државјани на трета земја.

## Земји

### Соседни земји
Соседните земји се наведени по редослед на бројот на бегалци кои влегле во нив; останатите се наведени по азбучен ред.

#### Полска
лево|мини| Бегалци на централната железничка станица во Варшава
[алт=People sitting on a tiled floor, some eating food wrapped in paper|лево|мини| Бегалци во близина [Полска|на полската гранична железничка станица Пшемишл]]
Уште на 15 февруари, Полска очекувала можен руски напад врз Украина. Полската влада побарала од заедниците да се подготват за до еден милион бегалци. До 25 јули, повеќе од 1,2 милиони украински бегалци биле регистрирани во Полска. Полска во голема мера ги намалила вообичаените гранични формалности  и изјавила дека ќе бидат прифатени различни документи за идентификација*.* 

Собирни пунктови за бегалците биле отворени во секоја област на Полска. Локалните власти обезбедиле бесплатно сместување, храна и други потребни материјали. Освен тоа, огромен број граѓани и организации доброволно понудиле помош, бесплатно сместување и друга помош. Интернет мрежните места со информации за бегалците се и на украински. Владата подготвува законски измени кои ќе го поедностават вработувањето на Украинците во Полска, бидејќи во моментов е потребна работна виза бидејќи Украинците се надвор од ЕУ.

Претседателот на Европскиот совет Шарл Мишел го посетил полско-украинскиот граничен премин на 2 март и ги пофалил полските напори „*да се гарантираат безбедни премини за Украинците, за европските граѓани*“ и оние од други земји „*без никаква дискриминација*“. Во подоцнежното интервју за France Inter, тој ги осудил наводните тврдења за расизам на украинскиот и полскиот војник како „*руска пропаганда*“ и дел од руската информативна војна. (Исто така види .) Голем број на набљудувачи веруваат дека повеќето веројатно ќе останат во Полска и другите централноевропски земји бидејќи „*тесните пазари на трудот, градовите со пристапни цени и претходно постоечката дијаспора ги направија тие земји попривлечни алтернативи за Украинците, кои сметаат дека опциите се послаби во Западна Европа*“.
[мини| Украинските бегалци во [Краков протестираат против војната]]
Бројот на бегалци кои пристигннале во Полска е неспоредлив во Европа. Моделските проценки покажуваат дека до 1 април, Украинците (вклучувајќи ги и бегалците, но и оние кои претходно живееле во Полска) сочинувале помеѓу 15% и 30% од населението на секој од поголемите полски градови. На пример, Украинците сочинувале 10% од вкупното население на Вроцлав пред војната  и оваа бројка се зголемила на 23% до април 2022 година 

Полска примила речиси 1,5 милиони украински бегалци. Миграцијата резултирала со пораст од 50% на населението во Жешов, најголемиот град во југоисточна Полска. Населението на Варшава се зголемило за 15%, на Краков за 23%, а на Гдањск за 34%. Украинските бегалци имаат законско право да престојуваат и работат низ Европската Унија. Тие исто така имаат право на истите бенефиции како Полјаците, вклучувајќи здравствено осигурување, бесплатно јавно образование и детски додаток.

Помалку од еден месец по инвазијата, полската влада го основила Фондот за помош, управуван од банката Gospodarstwa Krajowego, кој ги финансира сите акции и програми насочени кон помош и интегрирање на украинските бегалци. Европската инвестициска банка дала заем од 600 милиони евра на Фондот за помош, откако во јуни одобрила првичен заем од 2 милијарди евра. Фондот за помош го пренесува Банката Gospodarstwa Krajowego (BGK) до локалните самоуправи и другите јавни тела кои ги пречекуваат и сместуваат украинските мигранти.

#### Романија
мини|Бегалци кои влегуваат во Романија, 5 март 2022 година
Заклучно со 27 мај, Владата на Романија пријавила 989.357 Украинци кои влегле во Романија. Романскиот министер за одбрана Василе Динчу на 22 февруари изјавил дека Романија може да прими 500.000 бегалци доколку е потребно; првите бегалци пристигнале два дена подоцна.  На 15 март, министерот за надворешни работи Богдан Ауреску објавил дека околу 80.000 останале во земјата.

Некои етнички Романци се меѓу Украинците кои побегнале во Романија.

#### Русија
Според украинските власти, руските војници на териториите на Украина окупирани од Русија се занимаваат со насилна депортација на луѓе од Украина во Русија, пренесувајќи ги како бегалци. Според податоците на Владата на Руската Федерација, до 26 мај во Русија заминале 971.417 бегалци. Во март, украинското министерство за надворешни работи обвинило дека 2.389 украински деца биле киднапирани од територијата окупирана од Русија во Доњецк и Луганск и биле префрлени во Русија, како и „*неколку илјади*“ жители на Мариупол. Кон крајот на април било објавено дека украинските власти веруваат дека бројот на украински деца кои биле земени од источна Украина и влегле во рускиот систем за посвојување изнесува околу 150.000. Руските медиуми претходно објавиле дека децата без родители во Доњецк биле сместени кај руски родители преку нивната мрежа за посвојување.

#### Унгарија
алт=People in an ornate building handing out cartons and cans of food with a pile of clothes in the background|мини| Унгарски волонтери им помагаат на бегалците
Од почетокот на руската инвазија до 26 јули, 1.041.762 бегалци од Украина пристигнале во Унгарија. Бидејќи нема гранични проверки во Шенген зоната, Унгарија не знае точно колку луѓе се преселиле во други земји од Шенген. 500 луѓе од трети земји пристигнале со воз во Будимпешта и побарале помош од полицијата; тоа биле претежно студенти или работници мигранти од Азија и Африка кои живееле во Украина.

#### Молдавија
[алт=An indoor sports hall with people on camp beds inside a running track|мини| Еден од центрите за бегалци формиран во [Кишинев]]
Молдавија станала меѓу првите земји кои примиле бегалци од регионите Одеса и Виница. Молдавските власти активирале центар за управување со кризи за да се олесни сместувањето и хуманитарната помош за бегалците. До 26 јули, 549.333 украински бегалци влегле во Молдавија. Премиерката на Молдавија Наталија Гаврилица на 5 април изјавила дека 100.000 бегалци престојувале во Молдавија, од кои речиси половина биле деца. На 11 април, ОН соопштиле дека Молдавија „*била домаќин на околу 95.000 Украинци*“. Според Лекари без граници, мнозинството бегалци кои не остануваат продолжуваат кон Романија, Полска или други европски земји.

Молдавија примила најголем број бегалци по глава на жител од која било земја  и покрај тоа што е една од најсиромашните земји во Европа. Според *Middle East Eye*, ова довело до социјални тензии, а меѓународната помош се сметала за клучна за да им се помогне на молдавските институции да се справат со приливот на бегалци. На 22 март, *Фајненшл тајмс* проценил дека 4% од молдавското население се бегалци и објавил дека владата на Молдавија побарала финансиска помош за да се справи со вонредната состојба. На конференцијата во Берлин на 5 април, Германија и неколку партнери, вклучително и Франција, Романија и Европската Унија, се согласиле да обезбедат 659,5 милиони евра помош за Молдавија.

Молдавија има критички став кон руската инвазија, поради нејзиниот внатрешен судир со Приднестровие, поддржана од Русија. Владата на Молдавија обезбедува бесплатно возење со автобус, и Романија и помогнала на Молдавија да ги премести луѓето понатаму во Романија, со цел да го намали притисокот во Молдавија. На 12 март, Германија се согласила да прими 2.500 бегалци кои биле во Молдавија. На 5 март, Германија објавила дека ќе прими дополнителни 12.000 бегалци.

Некои украински бегалци заминале и во непризнатата отцепена држава Приднестровие. Државниот весник *Новости Приднестровја* на 4 април објавил дека вкупно околу 27.300 украински граѓани пристигнале во Приднестровие, од кои 21.000 поднеле барање за дозволи за привремен престој.

#### Словачка
лево|мини| Бегалци кои влегуваат во Словачка на 10 март
До 8 март, Словачка примила над 140.000 бегалци. До 26 јули, 627.555 украински бегалци влегле во Словачка. Сепак, најголемиот дел од бегалците продолжиле понатаму на запад, главно кон Чешка. Во Словачка се населиле околу 80.000 бегалци.

#### Белорусија
Според бројките на белоруската влада, 30.092 заминале во Белорусија до 29 мај.

### Останати европски земји

#### Правна рамка на ЕУ
Украина има потпишано договор за асоцијација со Европската Унија и од 2017 година Украинците со биометриски пасоши имаат право на 90 дена безвизен престој во Шенген зоната. По инвазијата на Украина, Комисијата ги повикала земјите-членки да одобрат влез и престој на оние без биометриски пасоши на хуманитарна основа, а земјите-членки го сториле тоа откако бегалците почнале да пристигнуваат преку границите.

На 4 март, Советот на ЕУ едногласно се согласил да ја имплементира Директивата за привремена заштита за прв пат во својата историја, така што бегалците кои бегаат од Украина не мора да ја поминат стандардната процедура за азил на Европската Унија. Привремената заштита претставува итен механизам кој дава право на престој во земја-членка на Европската Унија за почетен период од една година, кој може да се продолжи најмногу до три години. Корисниците уживаат хармонизирани права низ Европската Унија како што се престој, пристап до пазарот на труд и домување, медицинска помош и пристап до образование за децата. Советот не донел систем на квоти на раселени лица, туку им оставил на корисниците слободно да ја изберат својата крајна цел.

#### Австрија
мини|Евакуација на луѓе од ранливи категории во Австрија, 17 март 2022 година
Австрискиот министер за внатрешни работи Герхард Карнер од Австриската народна партија и федералниот канцелар Карл Нехамер објавиле дека Австрија е подготвена да прими бегалци од Украина. На сите бегалци им било дозволено да останат во земјата 90 дена. Од 150.000 украински бегалци кои пристигнале во Австрија, околу 7.000 поднеле барање за азил, при што повеќето заминале во други земји.

#### Белгија

#### Бугарија
До 5 март, околу 25.000 украински бегалци пристигнале во Бугарија. До 12 март, нивниот број бил речиси 70.000. До 28 март, околу 125.500. До 16 април, 185.055 украински граѓани влегле во Бугарија, 87.439 останале во земјата, од кои приближно 25.000 биле деца. Претседателот на Државната агенција за бегалци изјавил за Бугарското национално радио дека до 24 август, 91.903 украински бегалци останале во Бугарија, од кои речиси 40% биле деца.

#### Хрватска
Од почетокот на руската инвазија до 4 септември, според податоците, во Хрватска влегле 21.676 украински бегалци, од кои над 49,9% биле жени, над 33,5% деца и речиси 16,6% мажи.

#### Кипар
Според кипарскотоиистерство за внатрешни работиДо  д март, околу 3.000 украински бегалци влегле на Кипар од денот по руската инвазија; 19 од нив побарале азил. До април 2022 година нивниот број бешеил лу 10.000, додека до април 2023 година достигнал 17.000 луѓе. Според Евростат, Кипар имал највисок сооднос меѓу земјите-членки на ЕУ на украински граѓани на кои им била доделена привремена заштита за февруари 2023 година 

#### Чешка Република
[мини| Украински бегалци во [Брно, Чешка]]
мини|Волонтери кои им помагаат на бегалците на станица во Прага
Чешката Република обезбедила финансиска, хуманитарна и друг вид помош за украинските бегалци, како и државно сместување и бесплатно образование за нивните деца. Чешка примила преку 100.000 украински бегалци до 7 март 2022 година, приближно 200.000 до 10 март 2022 година, над 270.000 до 17 март 2022 година, со бројката која се искачила на над 300.000 до 23 март 2022  и релативно побавно зголемување по тој период. До 1 април 2023 година, вкупно 504.107 украински лица добиле привремена заштита во земјата, од кои 325.742 поднеле барање за продолжување на статусот на бегалци по март 2023 година. 68% од бегалците биле работоспособни, од кои 65% биле жени и 35% мажи, 28% биле деца и 4% постари. Во летото 2022 година, земјата станала домаќин на најголем број украински бегалци по глава на жител од која било европска земја.

Во регионалните главни градови на земјата била создадена мрежа на регионални центри за помош за Украина (*Krajská asistenční centra pomoci Ukrajině*) за да им помогне на бегалците да добијат регистрација, сместување, здравствено осигурување или некоја друга помош. На 17 март 2022 година, парламентот на Чешката Република  го усвоил законот познат како *Lex Ukrajina* за да им се олесни на бегалците да добијат дозволи за престој и пристап до здравствена заштита, по што следело усвојување на четири последователни закони во следната година.

Исто така, на 17 март 2022 година, некои медиуми, вклучително и Асошиетед прес и Би-Би-Си, погрешно објавиле дека чешкиот премиер изјавил: „*Чешка повеќе не може да прифаќа бегалци од Украина*“. Сепак, некој погрешно го превел неговиот чешки цитат: „*Ние сме на самата граница на она што можеме да го апсорбираме без никакви поголеми проблеми (...) мора да продолжиме со чекорите што ќе ни овозможат да се справиме со повисоки бројки*“. БиБиСи подоцна го поправил погрешниот превод.

#### Данска
До 25 март, данските власти регистрирале околу 24.000 Украинци кои пристигнале во Данска, од кои приближно половина биле деца. Поради безвизните правила за Украинците и границите се главно отворени, со само спорадични контроли, поради кое точната бројка не е позната. Властите проектирале дека бројот на крајот може да надмине 100.000 доколку војната се повлече. Украинските граѓани, нивните блиски роднини и не-Украинците кои веќе имале статус на бегалци во Украина можат да добијат двегодишна дозвола за престој (со можност за продолжување) без претходно да бараат азил. До 1 април, околу 30.000 бегалци пристигнале во Данска, според властите, поради очекувањата дека бројот ќе се зголеми на околу 40.000 по Велигден.

#### Естонија
До 18 март, 25.190 бегалци, од кои над една третина биле деца, пристигнале во Естонија. Од нив, вкупно 6.437 бегалци транзитирале, а 18.753 останале или планирале да останат во Естонија. До 31 март, 25.347 бегалци, од кои околу 40% се деца, влегле во Естонија. Владата примила 13.289 барања за привремена заштита.

До 3 јули, 49.016 украински бегалци влегле во Естонија.

#### Финска

#### Франција
На 10 март, Министерството за внатрешни работи известило дека од Украина во Франција пристигнале 7.251 лица, од кои 6.967 биле украински државјани. До 16 март, најмалку 17.000 украински бегалци влегле во Франција, според францускиот министер за внатрешни работи Жералд Дарманин. На 24 март, премиерот Жан Кастекс го посетил новиот прифатен центар за украински бегалци во Ница во четвртокот и изјавил дека 30.000 украински бегалци влегле во Франција од 25 февруари. Од 30 март, околу 45.000 Украинци, главно жени и деца, пристигнале во Франција.

Од 27 април, повеќе од 70.000 бегалци ја користеле субвенцијата како баратели на азил во Франција, и до 24 мај, повеќе од 85.000 според Француската канцеларија за имиграција и интеграција. До 29 мај оваа бројка се верува дека била околу 93.000. Бројот се очекувало да достигне 100.000 во текот на јуни, изјавил префектот Џозеф Зимет, Од 4 јули, повеќе од 100.000 бегалци ја користеле субвенцијата за барателите на азил во Франција.

Порталот наречен „Je m'engage pour l'Ukraine“ (Јас сум посветен на Украина) бил отворен со државна поддршка, чија цел станала да ја координира помошта од француските граѓани.

Францускиот портал за помош на украинските граѓани кои ја избираат Франција го сменила името „Pour l'Ukraine“ - „За Украина“ на француски. Франција е целосно солидарна со Украинците и мобилизирана да го олесни нивниот прием во Франција. Порталот „*Pour l'Ukraine*“ ги нуди сите корисни информации за да ги поддржи во првите денови во Франција. Исто така, им овозможува на граѓаните кои сакаат да се мобилизираат заедно со нив, да пристапат до уреди во близина на нивните домови.

Анкетите покажуваат дека 85% од француската јавност е за помош на украинските бегалци.

Грузија претрпела слични искуства за време на Руско-грузиската војна и Грузијците на тој начин станале дарежливи кон луѓето од украинските бегалци. Според податоците на Агенцијата за бегалци на ОН, од јануари 2023 година, Грузија официјално регистрирала 25.101 украински бегалци , но целосниот број на нерегистрирани Украинци во земјата останува непознат.

Грузија, исто така, отворила објекти во неколку градови за украинските деца за да можат да учат на својот јазик. Грузиската влада формирала засолништа за Украинците, испратила до 1.000 тони хуманитарна помош во земјата и „*засолништа до 28.000 Украинци*“, изјавил премиерот Иракли Гарибашвили на 27 мај 2022 година. Тој истакнал дека Владата одвоила 7 милиони американски долари за грижа за украинските бегалци и истата сума требало да ја додели за помош на Украина до 2022 година 

#### Германија
алт=Person holds high a cardboard sign reading "food donations, follow me"|мини| Волонтер држи знак за водење на бегалците на железничката станица во Берлин
На 8 март, била донесена правна норма (*Украина-Aufenthalts-Übergangsverordnung*), која привремено го легализира влезот и престојот на Украинците и државјаните на трети земји во Германија кои биле легално престојувани во Украина на почетокот на рускиот напад на 24 февруари.

Германските железници, германската национална железничка компанија, им дозволила на бегалците со украински пасош или лична карта да патуваат бесплатно со возови на долги релации од Полска до Германија. Компанијата, исто така, им дала бесплатни билети за бегалците кои сакале да продолжат до друга дестинација; до 17 март биле издадени повеќе од 100.000. Здружението на германски сообраќајни компании, исто така, одлучило да ги укине трошоците за сите патувања на кратки растојанија со автобуси и возови за украинските бегалци во Германија.

Германските медиуми започнале да дебатираат дали постои разлика во приказот на бегалците од Украина во споредба со оние од други земји, особено оние кои пристигнале за време на европската мигрантска криза во 2015 година.

Според Сојузното Министерство за внатрешни работи и заедница, 37.786 воени бегалци од Украина биле регистрирани во Германија до пладне на 6 март; до 14 март бројот достигнал речиси 147.000. До 23 март, речиси 239.000 бегалци влегле во Германија. Министерството за внатрешни работи соопштило дека до 10 март, 300.000 приватни домови понудиле сместување. Биле изградени привремени засолништа на места како што се поранешниот аеродром Берлин-Тегел и Терминалот 5 на аеродромот Берлин-Бранденбург.

#### Грција
На 1 март, грчката влада размислувала за евакуација на 100.000 етнички Грци од Мариупол и неговата околина. Многу рани бегалци биле од големата етничка грчка заедница во Украина. До 4 април, над 16.700 украински бегалци пристигнале во Грција, од кои 5.117 биле малолетни според владините претставници.

#### Исланд
Помеѓу 1 јануари и 25 април, 845 Украинци поднеле барање за азил во Исланд. Се претпоставува дека нивниот број бил поголем бидејќи дел од нив не поднеле барање за азил. До 13 април, 748 Украинци поднеле барање за азил, од кои 26% биле на возраст под 18 години 

#### Ирска
На почетокот на март, ирската влада објавила дека очекува да прими над 100.000 бегалци. Меѓутоа, подоцна ова било зголемено на 200.000. До 11 април пристигнале 21.000 бегалци, од кои околу 13.000 биле сместени во центри обезбедени од државата. Владата очекува 40.000 Украинци до крајот на април. До средината на ноември над 58.000 Украинци дошле во Ирска, што е еквивалентно на над 1% од населението на Ирска. Во ноември 2022 година, исто така, започнале ирските антиимиграциски протести во периодот 2022-2023 година, против доаѓањето на бегалците. Според податоци од март 2023 година, речиси 60.000 Украинци добиле државно сместување. Родерик О'Горман, министерот за деца, еднаквост, попреченост, интеграција и млади, изјавил дека го „прифаќа“ недостигот од сместувачки капацитети, што го изнеле некои демонстранти.

#### Италија
До 9 март 2022 година, 23.872 украински бегалци пристигнале во Италија, според премиерот Марио Драги, главно пристигнувајќи преку италијанско-словенечката граница. До 12 март, три дена подоцна, овој број се зголемил на 34.851. До 7 април, бројката изнесувала 86.066, и 137.385 до 21 јуни.

Почнувајќи од март 2022 година, на имотот запленет од мафијата од страна на италијанската влада започнале да се сместуваат украински бегалци.

#### Латвија
мини|Билборд во Рига заблагодарувајќи им се на луѓето за континуираната поддршка на Украинците и Украина.
Летонското Министерство за внатрешни работи подготвило план во случај на голем прилив на луѓе од Украина уште на 14 февруари. На 24 февруари, владата го одобрила планот за вонредни состојби за прием и сместување на околу 10.000 бегалци од Украина. Неколку невладини организации, општини, училишта и други институции, исто така, ветиле дека ќе обезбедат сместување. На 27 февруари, околу 20 професионални возачи волонтери заминале во Лублин со донации за снабдување, носејќи украински бегалци по нивното враќање.

Првите бегалци почнале да пристигнуваат на 26 февруари  и до 2 март Латвија примила повеќе од 1.000 украински бегалци. На 2 март бил отворен официјален назначен портал на латвиски, украински, англиски и руски јазик наречен „*Украина до Латвија*“  и на 7 март, со 3.000 до 4.000 украински бегалци кои пристигнале во Латвија, бил отворен украински центар за помош на бегалците. До 9 март, хуманитарни визи биле издадени на 67 украински граѓани. За да се справи со сè поголемиот број бегалци, на 14 март било планирано да биде отворен втор украински центар за помош на бегалци во поранешната зграда на Техничкиот универзитет во Рига. Од 20 март, 6.253 украински бегалци биле регистрирани во Рига. Од почетокот на руската инвазија до 23 март, 12.000 украински бегалци влегле во Латвија. Од почетокот на руската инвазија до 5 јуни, 31.960 украински бегалци влегле во Латвија.

#### Литванија
Од почетокот на руската инвазија до 23 мај, речиси 53.700 украински бегалци влегле во земјата, вклучително и 21.300 деца, од кои речиси 5.600 биле на возраст под шест години, како и 2.500 украински бегалци на возраст од 65 и повеќе години.

#### Луксембург
Министерството за надворешни работи на Луксембург ги поздравил европските регулативи и на почетокот на март 2022 година формирал „*прв прифатен центар*“ во градот Луксембург. Од април 2022 година, околу 5.000 бегалци биле во Луксембург.

#### Холандија
мини|Бродови во Јава-Ајланд.
Пред инвазијата, Украинците во потрага по безбедност веќе можеле да летаат во Холандија и да останат во период од три месеци. За тоа време, тие морале да си најдат сопствено сместување бидејќи центрите за азил веќе биле „*пренатрупани*“. Државниот секретар за миграција Ерик ван дер Бург изјавил дека отсекогаш бил нагласен принципот дека бегалците треба да се примаат во нивниот регион, ако е можно, но дека „*сега Европа е регионот*“. До 27 февруари, помалку од 50 бегалци пристигнале во Холандија од Украина.

Меѓутоа, до 8 март, во Ротердам пристигнале 325 украински бегалци. Локален функционер изјавил дека Ротердам ќе прими повеќе Украинци од 1,000 што првично се очекувало, „*нашите луѓе напорно работат да најдат места и нема да застанат на илјада*“.

Холандскиот кабинет сакал да обезбеди 50.000 места за бегалците од Украина според писмото од министерот за правда и безбедност Јесилгоз, „ *безбедносните региони ќе ја координираат имплементацијата, заедно со општините, на локациите за прием на најмалку 1.000 бегалци од Украина по регион во рок од два недели*“. Потоа, во трета фаза, истиот број повторно требало да се примени.

До 16 март, општината Амстердам купила бродови за засолниште во Јава-Ајланд за сместување на 300 бегалци како начин да ја прошират нивната постојна способност.

До крајот на декември 2022 година, во Холандија биле регистрирани 85.210 бегалци.

#### Норвешка
Украинските бегалци добиле бесплатен јавен превоз. Рутер, органот за јавен превоз во Осло, обезбедил бесплатно возење од 4 март 2022 година. Vy, железничка компанија, обезбедува бесплатно возење со воз до прифатните центри. Округот Вестланд, исто така, обезбедува бесплатен јавен превоз.

#### Португалија
До 25 април, Португалија примила 33.106 бегалци од Украина. Поголемиот дел од бегалците се украински државјани, додека 5% се неукраински државјани кои живееле во Украина во времето на инвазијата. Жени имало 22.208, мажи 10.898 и малолетни 11.410. Од 6 април, 350 малолетници пристигнале без родител или законски старател. Во повеќето случаи, овие малолетници пристигнале со блиски роднини, но 16 од нив пристигнале без придружба; овој број се зголемил на 45 до 7 април. Од 29 март, 1.800 португалски семејства се понудиле да обезбедат згрижување. Португалските власти очекуваат да најдат роднини за мнозинството, а само на мал број ќе им треба трајно посвојување.

Пред инвазијата во 2022 година, Португалија веќе имала примено 27.200 украински имигранти. Како резултат на кризата, украинската имигрантска заедница станала втора по големина во Португалија, речиси двојно се зголемила на над 52.000 во месец март. Таа заедница помогнала во организирањето на транспортот на бегалците.

До 6 април, 2.115 украински деца бегалци биле запишани во португалските државни училишта, од над 600 на 22 март. Што се однесува до вработувањето, до 6 април 2022 година, биле ангажирани 359 бегалци, 4.261 регистрирани како бараат работа и 2.880 се запишале на португалски паралелки. Од 6 април, португалското социјално осигурување обработило 1.412 барања од украински бегалци. Португалската влада повторила дека не поставила ограничување за украинските бегалци.

#### Србија
Според Канцеларијата на Високиот комесаријат за човекови права на Обединетите нации, според податоци од 25 јули, во Србија имало 17.875 украински бегалци.

#### Словенија
Од почетокот на руската инвазија до 23 март, повеќе од 3.000 украински бегалци влегле во Словенија, додека оваа бројка до 28 март 2022 година била повеќе од 7.000 украински бегалцикои влегле во Словенија, и до 15 април овој број се зголемил на 18.415, иако мнозинството не останало во Словенија.

#### Шпанија
Шпанија најавила дека 100.000 украински граѓани кои веќе живеат во земјата ќе бидат целосно легализирани. Ова требало да им овозможи да „*работат легално, за да можат да пристапат до образованието, здравството и социјалните политики*“, според премиерот Педро Санчез. Неколку други власти од локалната до централната администрација изјавиле дека се подготвени да примат повеќе украински бегалци. На 31 март 2022 година, премиерот Санчез објавил дека 30.000 украински бегалци официјално добиле статус на привремена заштита, но очекувал дека тој број ќе се зголеми на 70.000 во следните денови. Голем број од бегалците престојувале кај роднини или пријатели и се уште не ги известиле властите.

Шпанското Министерство за инклузија, социјално осигурување и миграција овозможило центри за прием, внимание и преместување (CREADE) за украинските бегалци во Позуело де Аларкон, Барселона, Аликанте и Малага, решавајќи околу 40.000 барања за привремена заштита во текот на првите три недели од воениот судир.

#### Шведска
Од 11 март, шведските власти регистрирале 5.200 Украинци кои влегле во Шведска од руската инвазија. Поради 90-дневните правила за безвизен режим ширум ЕУ за Украинците и без потреба од регистрација на граница, се верува дека вистинската бројка е значително поголема, веројатно околу 4.000 дневно. Се предвидува дека Шведска најверојатно примила околу 76.000 бегалци од Украина во периодот на првата половина на 2022 година 

#### Швајцарија
И пред инвазијата било можно за украински државјанин (со биометриски пасош) да влезе во Швајцарија без виза, а максималниот престој бил три месеци. Министерката за правда Карин Келер-Сатер на 28 февруари објавила дека во иднина и бегалците без пасоши ќе бидат добредојдени и дека престојот повеќе нема да биде временски ограничен. Сојузната влада и кантоните би обезбедиле сместување за 9.000 бегалци.  На 11 март, шефицата на Министерството за правда Карин Келер-Сатер изјавила дека во Швајцарија се веќе регистрирани 2.100 бегалци и дека вкупно може да пристигнат до 60.000 бегалци. До 5 април, биле регистрирани 24.837 бегалци, а 18.149 од нив веќе добиле S дозволи. До октомври 2022 година, во Швајцарија имало околу 70.000 бегалци.

#### Обединето Кралство
Велика Британија издала околу 1.000 визи до 13 март и била критикувана дека поставува премногу бирократски пречки за влез на бегалците во Обединетото Кралство и од меѓународни и од британски извори, и затоа што давала прием само на бегалци кои веќе имаат семејство во Обединетото Кралство. На 4 март Обединетото Кралство објавило дека на британските државјани и на украинските жители на Обединетото Кралство ќе им биде дозволено да донесат членови на нивното пошироко семејство од Украина. Премиерот Борис Џонсон изјавил дека земјата може да прими 200.000 украински бегалци. На 7 март 2022 година, францускиот министер за внатрешни работи Жералд Дарманин изјавил дека голем број украински бегалци биле одбиени од британски официјални лица во Кале и им било кажано да добијат визи во конзулатите на Обединетото Кралство во Париз или Брисел. Емануел Макрон, исто така, го критикувал Обединетото Кралство за недоволно помагање на украинските бегалци, особено критикувајќи ја британската визна политика која бара од апликантите лично да аплицираат за визи во Брисел или Париз пред да влезат во Британија.

На 12 март, Мајкл Гоув го објавил моделот „*Домови за Украина*“ со која Британците кои ќе им го понудат својот дом на украинските бегалци ќе добиваат 350 фунти месечно.

На 28 март Министерството за внатрешни работи објавило дека издало 21.600 визи во рамките на моделот, според која бегалците може да им се придружат на членовите на блиското семејство кои веќе живеат во Обединетото Кралство. Сепак, владата била критикувана за бавните и бирократски процедури, претходно објавени од Гов. Шефовите на Советот за бегалци, британскиот Црвен крст, Save the Children и Оксфам дале изјава во која предупредуваат дека системот „*предизвикува голема вознемиреност на веќе трауматизираните Украинци*“. До 30 март биле одобрени 2.500 барања за визи според овој модел. Во април 2022 година, *[[Тајмс|„Тајмс“]]* открил дека жените-бегалки може да бидат изложени на ризик да бидат искористени од мажи од Обединетото Кралство кои се нудат да бидат нивни домаќини, а некои предлагаат сексуални односи или дури и брак. На 13 април, УНХЦР побарало од Обединетото Кралство да престане да ги спојува самците Британци со осамени Украинки бегалци во рамките на шемата „Домови за Украина“, бидејќи жените се изложени на ризик од сексуална експлоатација.

До 8 април во Британија влегле вкупно 12.000 украински бегалци. 1.200 од нив во рамките на шемата „*Домови за Украина*“ за оние кои се спонзорирани од домаќините на Обединетото Кралство и 10.800 според моделот за украински семејство за оние со претходни семејни врски со Обединетото Кралство. Британската влада примила 79.800 барања за визи од Украинци и издала 40.900 до 7 април,, но само 21.600 бегалци всушност влегле до 22 април  и 27.100 до 22 април според двата модели. До 29 мај оваа бројка достигнала 65.700.

### Други земји

#### Аргентина
Во мај 2022 година, првиот приватен авион со бегалци под хуманитарни визи пристигнал во Буенос Аирес со 9 патници. Аргентинската влада изјавила дека има намера да продолжи со ваквите летови.

#### Австралија
Во пресрет на руската инвазија во февруари, премиерот Скот Морисон изјавил дека барањата за визи од украинските државјани ќе бидат испратени. Неколку Австралијци ги отвориле своите домови за да бидат домаќини на украински бегалци, при што биле обработени повеќе од 4.000 визи. На 20 март, федералната влада објавила дека на Украинците кои пристигнуваат или веќе се во земјата ќе им бидат дозволени привремени хуманитарни визи, што им овозможува да работат, студираат и да имаат пристап до здравствена заштита. До 20 март, околу 5.000 Украинци добиле визи за патување во Австралија, а 750 пристигнале.

#### Бразил
На 3 март, Бразил објавил дека Украинците ќе добијат хуманитарни визи како бегалци, со рок од 5 месеци да аплицираат за азил. Земјата има околу 600.000 луѓе со украинско потекло, од кои околу 38.000 живеат во Прудентополис, според Украинско-бразилското централно претставништво. Според бразилската полиција, од 3 февруари до 19 март, Бразил примил речиси 900 украински бегалци. На 22 март, полицијата на земјата објавила дека 1.100 Украинци пристигнале во Бразил до таа дата.

#### Канада
На 3 март 2022 година, Владата на Канада објавила план за трајно повторно обединување на канадските граѓани со членовите на нивните украински семејства. Имиграција, бегалци и државјанство Канада соопштила дека земјата ќе дозволи неограничен број Украинци да аплицираат за привремен престој во Канада и да обезбедат работни дозволи за Украинците кои или биле прифатени според овие миграциски модели или не можат безбедно да се вратат во Украина. На 17 март 2022 година, Владата го лансирала *канадско-украинското овластување за итно патување* (CUAET), кое им дало виза на Украинците и нивните семејства привремено да дојдат во Канада и им дозволува да работат и студираат таму до три години. Нема ограничување на бројот на луѓе кои можат да аплицираат, а кандидатите кои се во странство можеле да аплицираат онлајн и да ги дадат своите биометриски податоци (отпечатоци од прсти и фотографија). Обработката на онлајн апликацијата траела 14 дена. Украинците одобрени според CUAET можеле да патуваат во Канада до 31 март 2024 година. Потоа, тие требало бидат предмет на стандардните мерки за имиграција достапни за другите ширум светот.

Канада е дом на скоро 1,4 милиони Украински Канаѓани, што ја прави Канада втора по големина популација во украинската дијаспора, по Русија. Помеѓу 17 март и 8 јули 2022 година, биле примени 1.084.599 апликации преку CUAET, од кои 784.272 биле одобрени, а 164.626 пристигнале во Канада според наведената програма. Во март 2022 година, Канада објавила дека инвестира дополнителни 117 милиони CA$ во спроведувањето на новите програми за имиграција за украинските бегалци.

Луѓето кои доаѓаат во Канада од Украина според моделот CUAET законски се сметаат за привремени жители, а не за бегалци. Тие имаат право да работат или студираат во Канада три години, но не добиваат право на автоматски постојан престој како што тоа го прават бегалците. Оваа политика била усвоена за да се поедностави и забрза процесот на аплицирање.

#### Египет
Кога избил воениот судир, се проценува дека во Египет имало од 16.000 до 20.000 украински туристи, кое истовремено станале бегалци. Египетската влада им помогнала да го напуштат Египет, со бесплатни летови за Полска, Словачка и Унгарија - од 4 март, речиси 4.000 ја напуштиле земјата.

#### Израел
мини|Украинско семејство пристигнува во Израел на 6 март 2022 година
Според податоците, до 22 мај, 36.600 Украинци пристигнале во Израел, од кои 18.600 имале право да влезат во Израел.

Од 23 март, повеќе од 15.200 украински бегалци пристигнале во Израел, од кои само 4.200 можело добијат државјанство  Дополнително, уште 20.000 Украинци кои веќе биле во Израел кога избил судирот (за туристички визи или илегално во земјата) исто така биле сметани за бегалци и добиле дозвола за престој. На 3 јули 2022 година, Врховниот суд на Израел ги укинал квотите за украинските бегалци во Израел и дозволил неограничен влез на бегалци во Израел. Претседателот на Украина ја поздравил одлуката и изјавил дека тоа е знак за „*вистинска, развиена демократија*“

Од јануари 2023 година, 15.000 украински бегалци останале во Израел, од околу 47.000 Украинци кои патувале во Израел од почетокот на инвазијата, но кои немаат право на државјанство според израелскиот Закон за враќање. Ниту еден од 15.000 не добил статус на бегалец од Израел.

#### Јапонија
Во редок потег, Јапонија ги отворила своите граници за бегалците од Украина кои бегаат од моменталната војна на 15 март  На 12 март, било потврдено од главниот секретар на кабинетот Хироказу Мацуно дека 29 Украинци влегле во Јапонија за да бараат засолниште кај пријатели или роднини во Хирошима. Од почетокот на руската инвазија до 6 април 2022 година, 437 украински бегалци влегле во Јапонија. Од почетокот на руската инвазија до 8 јуни 2022 година, 1222 украински бегалци влегле во Јапонија. До 8 јуни 2022 година, според префектурите, најголем број украински бегалци имало во Токио (215 лица), Фукуока (92 лица) и Канагава (70 лица). До 8 јуни 2022 година, 284 украински бегалци биле на возраст под 18 години. Според податоците, по почетокот на руската инвазија до 30 ноември 2022 година, 2158 украински бегалци влегле во Јапонија. До 30 ноември 2022 година, според префектурите, најголем број украински бегалци имало во Токио (545 лица), Осака (154 лица), Канагава (139 лица), Фукуока (122 лица) и Хјого (105 луѓе). До 30 ноември 2022 година, 417 украински бегалци биле на возраст под 18 години, 1463 биле на возраст меѓу 18 и 61 година, а 278 биле над 61 година.

#### Мексико
Мексико како латиноамериканска земја примила најмногу Украинци од февруари 2022 година.

#### Нов Зеланд
Нов Зеланд ветил дека ќе прими 4.000 украински бегалци. До јули 2022 година, 227 Украинци пристигнале во Нов Зеланд.

#### Филипини
Одделот за правда на Филипините изјавил дека земјата ќе биде подготвена да прифати украински бегалци и баратели на азил како одговор на руската инвазија на Украина. Претседателот Родриго Дутерте на 28 февруари 2022 година ја изнел политиката на Филипините за заштита на бегалците, лицата без државјанство и барателите на азил според меѓународното право.

#### Шри Ланка
На почетокот на судирот, владата објавила дека ќе додели и ќе ги продолжи бесплатните визи за два месеци за над 15.000 Руси и Украинци кои се заглавени во Шри Ланка поради тековниот воен сурир.
[мини| Американскиот претседател [Џо Бајден ги поздравува украинските бегалци додека е во мартовска посета на Полска]]

#### Турција
На 3 март, Турција објавила дека 20.000 украински бегалци влегле во Турција од руската инвазија. Министерот за внатрешни работи Сулејман Сојлу изјавил дека Турција со задоволство ќе ги прими. До 8 март, официјалните податоци велат дека бројот на украински бегалци во земјата изнесувал 20.550, од кои 551 биле со Кримско-татарско потекло или Мескетски Турци. Засолниште во Турција побарал и украинската победничка на Евровизија 2016, Џамала, која има Кримско-татарско потекло. До 23 март, бројот на украински бегалци се искачил над 58.000. До 25 април, бројот на украински бегалци во Турција надминал 85.000.

#### САД
Соединетите Американски Држави објавиле на 4 март 2022 година дека на Украинците ќе им биде обезбеден привремен заштитен статус. Се проценува дека ова влијаело на 30.000 украински државјани во Соединетите Американски Држави. На 24 март 2022 година, американскиот претседател Бајден објавил дека до 100.000 украински бегалци ќе бидат прифатени во Соединетите Американски Држави; особено, фокусирајќи се на оние со семејство веќе во земјата. Од јуни 2022 година, само 300 Украинци биле преселени во рамките на Програмата за прием на бегалци на САД, а повеќето украински бегалци дошле во САД со визи што ги поседуваа или со преминување на границата меѓу САД и Мексико. До крајот на 2022 година, приближно 85.000 Украинци ја искористиле програмата „*Обединување за Украина*“ која им овозможува на бегалците со американски спонзор да останат во Америка две години. На 21 декември 2022 година, претседателот Џо Бајден за време на неговиот состанок со Володимир Зеленскиобјавил дека САД прифатиле приближно 221.000 украински бегалци преку претходните средби на Титулата 42, Обединување за Украина и други организации.

## Наводи

Категорија:Општествена историја на Украина
Категорија:Руско-украински односи
Категорија:Украина во 2022 година
Категорија:Русија во 2022 година
Категорија:Унгарија во 2022 година
Категорија:Германија во 2022 година
Категорија:Политиката во 2022 година
Категорија:Европа во 2022 година
Категорија:Човекови права во Украина